    " มื้อเที่ยงวันแรกที่อยู่ จ.กาญจนบุรี  ขับมาเรื่อยๆเจอร้านนี้อยู่ตรงน้ำตกไทรโยคน้อยพอดี...เลยลองแวะชิมดู"

    **เมนูที่เลือกมาชิม**
   
    >> ไก่ย่างไม้กระถิน << 2 ชิ้น 100.-
               ถ้ามาร้านนี้ ต้องสั่งจานนี้เลย  อร่อยเด็ดอ่ะ  ไก่เนื้อนุ่ม  เป็นเนื้อช่วงน่องสะโพก  ที่หอมเครื่องเทศ  ทานกับข้าวเหนียวร้อน  แจ่มสุดๆค่ะ

    >> ต้มยำกุ้งน้ำใส << 150.-
               เมนูนี้รสชาติพอใช้ได้ค่ะ  แต่รสชาติยังไม่จัดจ้านเท่าไหร่  ส่วนเนื้อกุ้งคุณภาพปานกลาง  ไม่ถือว่าสดมาก  แต่ทานได้ค่ะ 

    >> ผักหวานผัดน้ำมันหอย << 100.-
                จานนี้ต้องบอกว่า รสชาติอร่อยทีเดียว  ติดอยู่อย่างนึง  ผักหวานไม่ค่อยอ่อนเท่าไหร่ ก้านยังแข็งๆไปหน่อย  ทำให้เสียอรรถรสในการเคี้ยวเลยไปเลย

    มื้อนี้ ค่าเสียหายอยู่ที่ 4XX.- รวมเครื่องดื่มแล้ว  เป็นอีกร้านนึงที่ใช้ได้  ลองแวะกันได้ค่ะ เค้าทำอาหารรวดเร็วดี  ไม่ต้องคอยนาน ^^